หลุยส์-มารีแห่งออร์เลอ็อง สมเด็จพระราชินีแห่งเบลเยียม

หลุยส์แห่งออร์เลอ็อง  (พระนามเต็ม: หลุยส์ มารี เตแรซ ชาร์ล็อต อิซาแบล, ประสูติ: 3 เมษายน ค.ศ. 1812, สวรรคต: 11 ตุลาคม ค.ศ. 1850) ทรงเป็นเจ้าหญิงแห่งออร์เลอ็อง<ref>Ordonnance of 13 August 1830 :
 LOUIS PHILIPPE ROI DES FRANÇAIS, à tous présens et à venir, salut.
 Notre avènement à la couronne ayant rendu nécessaire de déterminer les noms et les titres que devaient porter à l'avenir les princes et princesses nos enfans, ainsi que notre bien-aimée sœur,
 Nous avons ordonné et ordonnons ce qui suit : Les princes et princesses nos bien-aimés enfans, ainsi que notre bien-aimée sœur, continueront à porter le nom et les armes d'Orléans. Notre bien-aimé fils aîné, le duc de Chartres, portera, comme prince royal, le titre de duc d'Orléans. Nos bien-aimés fils puînés conserveront les titres qu'ils ont portés jusqu'à ce jour. Nos bien-aimées filles et notre bien-aimée sœur ne porteront d'autre titre que celui de princesses d'Orléans, en se distinguant entre elles par leurs prénoms. Il sera fait, en conséquence, sur les registres de l'état civil de la Maison royale, dans les archives de la Chambre des Pairs, toutes les rectifications qui résultent des dispositions ci-dessus [...]</ref> และสมเด็จพระราชินีแห่งชาวเบลเยียม พระอัครมเหสีพระองค์ที่สองในสมเด็จพระเจ้าเลโอโปลด์ที่ 1 แห่งเบลเยียม ปฐมกษัตริย์แห่งราชวงศ์เบลเยียม 

พระองค์ทรงเป็นพระบรมอรรคราชบรรพบุรุษของพระมหากษัตริย์ของเบลเยียมพระองค์ปัจจุบัน สมเด็จพระราชาธิบดีฟิลิป, ผู้อ้างสิทธิในบัลลังก์อิตาลี (เจ้าชายแห่งเนเปิลส์), แกรนด์ดยุกอ็องรีแห่งลักเซมเบิร์ก และเจ้าชายชาร์ล นโปเลียน ประมุของค์ปัจจุบันของราชวงศ์โบนาปาร์ต

 พระราชประวัติ 
เสด็จพระราชสมภพ ณ ปาแลร์โม, ราชอาณาจักรซิซิลีทั้งสอง เมื่อวันที่ 3 เมษายน ค.ศ. 1812 ทรงเป็นพระราชธิดาพระองค์ใหญ่ของพระเจ้าหลุยส์-ฟีลิปที่ 1 แห่งฝรั่งเศส กับพระนางมารีอา อะเมเลียแห่งเนเปิลส์และซิซิลี ในขณะที่ยังทรงพระเยาว์ ทรงได้รับการปลูกฝังทางศาสนาและทางการศึกษาอย่างชนชั้นสูงจากทางฝ่ายพระราชชนนีและพระมาตุจฉา (เจ้าหญิงอะเดเลดแห่งออร์เลอ็อง) ซึ่งทรงสนิทสนมกับพระองค์เป็นอย่างดี

ทางฝ่ายพระราชบิดานั้น พระองค์เป็นผู้สืบตระกูลของฟิลิปป์ เอกาลีเต, ฟิลิปป์ที่ 2 ดยุคแห่งออร์เลอองส์ ผู้สำเร็จราชการแทนพระเจ้าหลุยส์ที่ 15, และพระเจ้าหลุยส์ที่ 12 กับฟิลิปที่ 1 ดยุกแห่งออร์เลอ็อง ซึ่งทั้งสองพระองค์ทรงเป็นพระราชโอรสของพระเจ้าหลุยส์ที่ 13  ส่วนทางฝ่ายพระราชมารดานั้น สืบตระกูลมาจากจักรพรรดินีมาเรีย เทเรซา และแคทเธอรีน เดอ เมดิชิ เมื่อพระราชบิดาเสด็จขึ้นครองราชย์เป็นพระเจ้าหลุยส์-ฟีลิปที่ 1 แห่งฝรั่งเศส พระองค์มีพระชนมายุ 18 พรรษา ตามฐานันดรศักดิ์จึงทำให้พระองค์กลายเป็น "เจ้าหญิงแห่งออร์เลอ็อง"

เจ้าหญิงแห่งออร์เลอ็อง ทรงอภิเษกกับสมเด็จพระราชาธิบดีเลโอโปลด์ที่ 1 แห่งเบลเยียม ณ ปราสาทกงปิแยร์น ในฝรั่งเศส และเนื่องจากพระคู่หมั้นนั้นทรงนับถือนิกายโปรเตสแตนท์ (ในขณะนั้น) งานอภิเษกจึงจัดขึ้นตามธรรมเนียมของทั้งสองนิกาย

พระองค์ทรงเป็นพระภรรยาเจ้าและพระราชมารดาที่สมบูรณ์แบบ พระองค์ได้กลายเป็นผู้ที่น่าเลื่อมใสในราชสำนักเบลเยียมต่อมาอันเนื่องมาจากพระราชอัธยาศัยและพระสิริโฉมของพระองค์ สมเด็จพระราชินีหลุยส์มารี เสด็จสวรรคตด้วยวัณโรค ที่อูสเตนด์ เมื่อวันที่ 11 ตุลาคม ค.ศ. 1850 พระบรมศพนั้นได้ประดิษฐานอยู่เคียงข้างพระราชสวามีที่สุสานหลวงภายในโบส์พระแม่แห่งลาเคิน

พระราชโอรส/ธิดา

 หลุยส์ ฟิลิป มกุฎราชกุมารแห่งเบลเยียม (24 กรกฎาคม ค.ศ. 1833 - 16 พฤษภาคม ค.ศ. 1834) สิ้นพระชนม์เมื่อยังทรงพระเยาว์
 สมเด็จพระเจ้าเลโอโปลด์ที่ 2 (9 เมษายน ค.ศ. 1835 - 17 ธันวาคม ค.ศ. 1909)
 เจ้าชายฟิลิป เคานท์แห่งฟลานเดอร์ (24 มีนาคม ค.ศ. 1837 - 17 พฤศจิกายน ค.ศ. 1905)
 พระโอรสนั้นต่อมาสืบราชสมบัติต่อจากสมเด็จพระเจ้าเลโอโปลด์ที่ 2 เป็นสมเด็จพระเจ้าอัลแบร์ที่ 1
 เจ้าหญิงชาร์ลอตแห่งเบลเยียม (7 มิถุนายน ค.ศ. 1840 - 19 มกราคม ค.ศ. 1927) พระจักรพรรดินีในสมเด็จพระจักรพรรดิแม็กซีมีเลียนที่ 1 แห่งเม็กซิโก

พระอิสริยยศ
 3 เมษายน ค.ศ. 1812 – 9 สิงหาคม ค.ศ. 1830: เจ้าหญิงหลุยส์ มารี เตแรส ชาร์ล็อต อิซาแบลแห่งออร์เลอ็อง 
 9 สิงหาคม ค.ศ. 1830 – 9 สิงหาคม ค.ศ. 1832: เจ้าหญิงหลุยส์ มารีแห่งฝรั่งเศส
 9 สิงหาคม ค.ศ. 1832 – 11 ตุลาคม ค.ศ. 1850: สมเด็จพระราชินีแห่งชาวเบลเยียม

อ้างอิง

 บรรณานุกรม 
  Mia Kerckvoorde (2002). Louise d’Orléans, reine oubliée, 1812-1850. Paris: Duculot. ISBN 2-8011-0949-5.
  Madeleine Lassère (2006). Louise, reine des Belges. 1812-1850''. Paris: Perrin. ISBN 2-262-02366-2.

ราชินีแห่งเบลเยียม
สมเด็จพระราชินี
ราชวงศ์ลอแรน
เสียชีวิตจากวัณโรค